CELEX: 62018TN0183
Language: mt
Date: 2018-03-12 00:00:00
Title: Kawża T-183/18: Rikors ippreżentat fit-12 ta’ Marzu 2018 – VL et vs Il-Parlament

14.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 166/38
            
         Rikors ippreżentat fit-12 ta’ Marzu 2018 – VL et vs Il-Parlament
   (Kawża T-183/18)
   (2018/C 166/49)
   Lingwa tal-kawża: l-Ingliż
   
      Partijiet
   
   
      Rikorrenti: VL, VM, VN u VO (rappreżentanti: P. de Bandt, M. Gherghinaru u J. Probst, avukati)
   
      Konvenut: Il-Parlament Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tordna lill-konvenut jipproduċi, skont l-Artikolu 89 tar-Regoli tal-Proċedura tal-Qorti Ġenerali, ir-reġistrazzjoni tas-sessjoni plenarja inkwistjoni;
            
         
               —
            
            
               tiddikjara lil dan ir-rikors għad-danni ammissibbli u fondat u, għalhekk,
               
                           i.
                        
                        
                           tordna lill-konvenut jikkumpensa lil VL għad-danni materjali u morali li jirriżultaw mill-imġiba illegali u negliġenti tal-konvenut;
                        
                     
                           ii.
                        
                        
                           tordna lill-konvenut jikkumpensa lil VM, VN u VO għad-danni materjali u morali li jirriżultaw mill-imġiba illegali u negliġenti tal-konvenut;
                        
                     
         
               —
            
            
               tisma’ l-kawża bil-magħluq skont l-Artikolu 31 tal-Istatut tal-Qorti tal-Ġustizzja tal-Unjoni Ewropea u skont l-Artikolu 109 tar-Regoli tal-Proċedura tal-Qorti Ġenerali, f’każ li l-Qorti Ġenerali tqis li seduta hija meħtieġa f’din il-kawża; u
            
         
               —
            
            
               tikkundanna lill-konvenut għall-ispejjeż kollha relatati mal-proċeduri preżenti.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jsostnu li:
   
               —
            
            
               il-konvenut kiser l-Artikoli 31 u 35 tal-Karta tad-Drittijiet Fundamentali tal-Unjoni Ewropea u, b’mod iktar ġenerali, id-dmir ġenerali ta’ diliġenza sa fejn naqas milli jiżgura li VL jibbenefika minn kundizzjonijiet tax-xogħol ġusti u xierqa u minn kura medika xierqa u minn assistenza;
            
         
               —
            
            
               minħabba l-imġiba illegali tal-konvenut, VL sostna dannu materjali li jikkonsisti fi tnaqqis sinjifikattiv mid-dħul professjonali (attwali u futur) tiegħu kif ukoll dannu morali li jirriżulta mid-deterjorament irreversibbli u sever tal-kundizzjoni fiżika u mentali tiegħu, it-telf tal-karriera politika u akkademika tiegħu u d-deterjorament sinjifikattiv ħafna tal-ħajja soċjali u personali tiegħu;
            
         
               —
            
            
               minħabba l-imġiba illegali tal-konvenut, VM sostna dannu materjali li jikkonsisti f’telf mid-dħul; u
            
         
               —
            
            
               minħabba l-imġiba illegali tal-konvenut, VM, VN u VO sostnew dannu materjali li jikkonsisti fil-ħlas ta’ diversi miżati amministrattivi u legali u ta’ spejjeż ta’ infermiera kull xahar u dannu morali.